Z A P I S N I K
32. sjednice Vijeća Gradske četvrti Novi Zagreb - istok 
održane 17. rujna 2019. u zgradi Područnog ureda Gradske uprave Novi Zagreb, Zagreb, Avenija Dubrovnik 12, velika dvorana – III kat. s početkom u 17.00 sati

Nazočni članovi Gradske četvrti Novi Zagreb - istok: Milenko Arapović, Frane Barbarić, Nada Bašić, Maja Baturić, Ratko Bedeković, Renata Bedeković, Igor Bočkaj, Teodor Celakoski (od 17.11), Frane Knezović, Nevenka Lasić, Vedran Markoš, Mirela Mikić Muha, Željka Novak, Ljerkica Perešin, Zoran Rotim, Zvonimir Rukavina, Imran Srebreniković.

Nenazočni članovi Gradske četvrti Novi Zagreb – istok: Dario Laštre (opravdao) i Sanja Kovačević.

Nazočni iz Gradskog ureda za mjesnu samoupravu: Suzana Ječ – voditeljica Područnog odsjeka Novi Zagreb – istok, Petra Crnko – stručna referentica  i Tatjana Banek – stručna referentica. 

Sjednicu otvara Milenko Arapović, predsjednik Vijeća Gradske četvrti Novi Zagreb - istok i pozdravlja sve nazočne.
Predsjednik konstatira da je na sjednici nazočno 17 članova Vijeća, čime su stečeni uvjeti za raspravu i pravovaljano odlučivanje.
Predsjednik vijeća Milenko Arapović predstavlja Petru Crnko, novu djelatnicu Gradskog ureda za mjesnu samoupravu.

USVAJANJE ZAPISNIKA

Prije utvrđivanja dnevnog reda, predsjednik otvara raspravu o zapisniku 31. sjednice Vijeća Gradske četvrti Novi Zagreb - istok. Informira da nije zaprimljena niti jedna primjedba.

Članica Vijeća Mirela Mikić Muha moli, obzirom da toga nema u zapisniku, da se zatraži specifikacija utroška sredstava za Zrinjevac u 2018., jer želi znati na što su utrošena tako znatna sredstva.

Predsjednik Vijeća Milenko Arapović odgovara da je specifikacija zatražena, ali još nije dobivena.

Vijeće Gradske četvrti Novi Zagreb – istok jednoglasno (16 „za“) usvaja zapisnik 31. sjednice Vijeća.


USVAJANJE DNEVNOG REDA

/Član Vijeća Teodor Celakoski pristupio sjednici./

Predsjednik Vijeća Gradske četvrti Novi Zagreb – istok Milenko Arapović informira da je dnevni red proširen jednom točkom dnevnog reda, jer je naknadno zaprimljen materijal. Također informira da je članica vijeća Mirela Mikić Muha predložila dopunu dnevnog reda dvjema točkama te moli članicu vijeća da iste pojasni.
Članica Vijeća Mirela Mikić Muha informira da ponovno predlaže točku „Nabava uređaja za mjerenje dioksina“ iz razloga što na radnoj grupi nije ništa pokrenuto. Vijeće je već donijelo zaključak da želi senzore koji bi bili vezani na eko kartu. Ističe da se dioksini nisu mjerili nakon požara na Jakuševcu, jer Nastavni zavod za javno zdravstvo dr. Andrija Štampar nije imao uređaj kojim bi mogao mjeriti. Predlaže da vijeće donese zaključak da se nabavi i postavi  uređaj za mjerenje dioksina. Također predlaže točku dnevnog reda „Stavljanje van snage naredbe kojom gradonačelnik produljuje rok u kojem se dopušta držanje domaćih životinjana Jakuševcu“. Vijeće nije imalo sjednicu s tom temom i nejasno joj je kada i kako je zaključak donesen. Moli stručnu službu da joj pošalje dopis kojim su obavijestili Gradski ured za poljoprivredu i šumarstvo 08. kolovoza 2019. kako bi imala na uvid što je napisano, jer Vijeće nije donijelo zaključak. Napominje da mišljenje pojedinih vijećnika nije mišljenje vijeća. Izjašnjavanje putem emaila nije prema Statutu grada Zagreba. Mišljenje ili stav vijeće donosi se zaključkom na sjednici vijeća. 

Predsjednik Vijeća Milenko Arapović odgovara da zaključak nije donesen.

Članica Vijeća Mirela Mikić Muha  moli da joj se dostavi formulacija odnosno dopis koji je upućen. Napominje da traži da se naredba stavi van snage jer ona je očigledno nezakonito donesena. Obavještava da će svoj zahtjev uputiti i prema Gradskom uredu za mjesnu samoupravu i Ministarstvu uprave, jer ne može se na ovaj način silom istjerivati nešto što se nije dogodilo. 

Predsjednik Vijeća Milenko Arapović odgovara da je na prošloj sjednici pročitano mišljenje koje je upućeno. Vijeće ne može poništiti odluku gradonačelnika niti Gradske Skupštine. Što se tiče prijedloga i stavljanje mjernih instrumenata vijeće je donijelo odluku da to želi. Predlaže da se na prvoj sjednici radne grupe zatraži nabava instrumenta za mjerenje dioksina.

Članica Vijeća Mirela Mikić Muha moli da  vijeće donese zaključak. Također iznosi da kolege zanima što se na radnoj grupi radi, te predlaže da svi članovi vijeća dobiju zapisnike.

Član Vijeća Ratko Bedeković ističe da treba podržati zahtjev da Grad Zagreb nabavi mjerne uređaje, samo ne vidi način na koji će ti mjerni uređaji zaštititi njegovo zdravlje. Uređaj je trebao biti već davno nabavljen.

Članica Vijeća Nevenka Lasić predlaže da se iz svih jedanaest mjesnih odbora uputi na pregled određeni broj ljudi slučajnim odabirom, da vidimo da li je imalo to kakvog utjecaja.

[bookmark: _Hlk19710443]Predsjednik Vijeća Milenko Arapović predlaže da se točka nabava mjernog uređaja za mjerenje dioksina uvrsti u dnevni red.

Član Vijeća Zvonimir Rukavina moli da se izbaci izraz“trovanje građana“, jer nije utvrđeno da su građani otrovani.

Član Vijeća Teodor Celakoski napominje da nisu otrovani, ali ne znači da nisu trovani.

Članica Vijeća Mirela Mikić Muha ističe da je gradonačelnik 2014. izjavio da građani Jakuševca dobivaju naknadu zato što ih trujemo.

Predsjednik Vijeća Milenko Arapović predlaže da se točka nabava mjernog uređaja za mjerenje dioksina uvrsti kao 13. točka dnevnog reda.

Nakon rasprave, Vijeće Gradske četvrti Novi Zagreb - istok jednoglasno (17 „za“)  donosi sljedeći

DNEVNI  RED

	1. 
	Inicijativa za promjenu adrese sjedišta Gradske četvrti Novi Zagreb - istok

	2. 
	Zaključak o davanju mišljenja na prijedlog zaključka o podizanju Spomenika Mahatmi Gandhiju

	3. 
	Zaključak o davanju mišljenja na Prijedlog odluke o dodjeli izuzete državne potpore za premještaj poljoprivrednih zgrada i nove državne potpore za zatvaranje proizvodnih kapaciteta na području Grada Zagreba

	Zaključak o davanju mišljenja na Prijedlog odluke o izmjenama i dopunama Odluke o ustrojstvu i djelokrugu  gradskih upravnih tijela

Ad. 1.  Inicijativa za promjenu adrese sjedišta Gradske četvrti Novi Zagreb - istok

U raspravi sudjeluju: Milenko Arapović, Mirela Mikić Muha, Željka Novak, Renata Bedeković, Vedran Markoš i Frane Barbarić.

[bookmark: _Hlk19698282]Vijeće Gradske četvrti Novi Zagreb – istok jednoglasno (17 „za“) donosi

Z A K L J U Č A K
o inicijativi za promjenu sjedišta Gradske četvrti Novi Zagreb - istok


1. Vijeće Gradske četvrti Novi Zagreb – istok podnosi inicijativu za promjenu sjedišta Gradske četvrti sa adrese Avenija Dubrovnik 12 na adresu Ulica sv. Mateja 93.

2. Vijeće istovremeno predlaže pokretanje postupka za uvrštenje nekorištenog dijela prostora u vlasništvu Grada Zagreba koji se nalazi u istom objektu u prostore koje koristi mjesna samouprava.
3. Ovaj će zaključak biti upućen Uredu gradonačelnika i Gradskom uredu za mjesnu samoupravu.
	
	

	
	



O b r a z l o ž e n j e

Člankom 2. Odluke o granicama područja i sjedištima gradskih četvrti (Službeni glasnik Grada Zagreba 7/09 i 5/17), sjedište Gradske četvrti Novi Zagreb – istok utvrđeno je na adresi Avenija Dubrovnik 12.

Adresa sjedišta nije na području Gradske četvrti, već na području susjedne četvrti Novi Zagreb – zapad. Iz tog razloga, Vijeće predlaže preseljenje sjedišta na adresu MO Dugave i Hrelić, Ulica sv. Mateja 93. 

Lokacija je ocijenjena najpovoljnijom obzirom da objekt raspolaže s dovoljno adekvatnih prostorija, koje omogućuju nesmetan rad Vijeća Gradske četvrti, oba mjesna odbora i stručne službe. Prostorije je potrebno minimalno urediti, jer je tijekom posljednjih godina Vijeće kroz svoj plan komunalnih aktivnosti uložilo znatna sredstva za njihovo uređenje, a namještaj i informatička oprema prenijeli bi se sa dosadašnje adrese.

Prednost lokacije je i u osiguranom parkirnom prostoru, čiji je nedostatak znao biti velikim problemom na staroj lokaciji. 

Kako prostor u Ulici sv. Mateja 93 koristi i veliki broj udruga građana, a kako bi im se osiguralo daljnje nesmetano korištenje, Vijeće predlaže da se i preostali dio prostora na spomenutoj adresi, koji je nekorišten i devastiran, uvrsti u prostore koje koristi mjesna samouprava.

Slijedom navedenog, Vijeće Gradske četvrti Novi Zagreb – istok donosi Zaključak o inicijativi za promjenu sjedišta Gradske četvrti.


Ad. 2.  Zaključak o davanju mišljenja na prijedlog zaključka o podizanju Spomenika Mahatmi Gandhiju

Izvjestitelj: Milenko Arapović.

Vijeće Gradske četvrti Novi Zagreb – istok jednoglasno (17 „za“) donosi

Z A K L J U Č A K
o davanju mišljenja na Prijedlog zaključka o podizanju
Spomenika Mahatmi Gandhiju

1. Vijeće Gradske četvrti Novi Zagreb – istok daje pozitivno mišljenje na Prijedlog zaključka o podizanju Spomenika Mahatmi Gandhiju.

2. Ovaj će zaključak biti upućen Gradskom uredu za prostorno uređenje, izgradnju Grada, graditeljstvo, komunalne poslove i promet – Sektoru za pravne i financijske poslove.


Ad. 3.  Zaključak o davanju mišljenja na Prijedlog odluke o dodjeli izuzete državne potpore za premještaj poljoprivrednih zgrada i nove državne potpore za zatvaranje proizvodnih kapaciteta na području Grada Zagreba

U raspravi sudjeluju: Milenko Arapović, Renata Bedeković, Ratko Bedeković, Vedran Markoš, Mirela Mikić Muha, Zoran Rotim i Željka Novak.

Vijeće Gradske četvrti Novi Zagreb – istok većinom glasova (14 „za“ i 2 „suzdržana“) donosi

Z A K L J U Č A K
o davanju mišljenja na Prijedlog odluke o dodjeli izuzete državne potpore za premještaj poljoprivrednih zgrada i nove državne potpore za zatvaranje proizvodnih kapaciteta na području Grada Zagreba

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o dodjeli izuzete državne potpore za premještaj poljoprivrednih zgrada i nove državne potpore za zatvaranje proizvodnih kapaciteta na području Grada Zagreba.

2. Ovaj će zaključak biti upućen Stručnoj službi gradonačelnika.

/Članica Vijeća Mirela Mikić Muha nije glasala./

Ad. 4.  Zaključak o davanju mišljenja na Prijedlog odluke o izmjenama i dopunama Odluke o ustrojstvu i djelokrugu  gradskih upravnih tijela

U raspravi sudjeluju: Milenko Arapović, Ratko Bedeković, Vedran Markoš, Teodor Celakoski i Nevenka Lasić.

Vijeće Gradske četvrti Novi Zagreb – istok većinom glasova (11 „za“, 5 „protiv“ i 1 „suzdržan“) donosi

Z A K L J U Č A K
o davanju mišljenja na Prijedlog odluke o izmjenama i dopunama Odluke o ustrojstvu i djelokrugu gradskih upravnih tijela

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o  izmjenama i dopunama Odluke o ustrojstvu i djelokrugu gradskih upravnih tijela.

2. Ovaj će zaključak biti upućen Stručnoj službi gradonačelnika.
	
	



Ad. 5.  Zaključak o davanju mišljenja o Prijedlogu odluke o promjeni djelatnosti Dječje bolnice Srebrnjak

Izvjestitelj: Milenko Arapović

Vijeće Gradske četvrti Novi Zagreb – istok jednoglasno (17 „za“) donosi

Z A K L J U Č A K
o davanju mišljenja na Prijedlog odluke o promjeni djelatnosti Dječje bolnice Srebrnjak

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o promjeni djelatnosti Dječje bolnice Srebrnjak.

2. Ovaj će zaključak biti upućen Stručnoj službi gradonačelnika.

Ad. 6.  Zaključak o davanju mišljenja na Prijedlog odluke o izmjenama i dopuni Odluke o Stipendiji Grada Zagreba za učenike i studente s invaliditetom

Izvjestitelj: Milenko Arapović

Vijeće Gradske četvrti Novi Zagreb – istok većinom glasova (13 „za“ i 4 „protiv“) donosi

Z A K L J U Č A K
o davanju mišljenja na Prijedlog odluke o izmjenama i dopuni Odluke o Stipendiji Grada Zagreba za učenike i studente s invaliditetom

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o izmjenama i dopuni Odluke o Stipendiji Grada Zagreba za učenike i studente s invaliditetom.

2. Ovaj će zaključak biti upućen Stručnoj službi gradonačelnika.


Ad. 7.  Zaključak o davanju mišljenja na Prijedlog odluke o Stipendiji Grada Zagreba za učenike koji se obrazuju za  medicinske sestre/tehničare opće njege

U raspravi sudjeluju: Milenko Arapović, Ljerkica Perešin, Nevenka Lasić, Frane Knezović i Ratko Bedeković.

Vijeće Gradske četvrti Novi Zagreb – istok većinom glasova (11 „za“, 4 „protiv“ i 2 „suzdržana“) donosi

Z A K L J U Č A K
o davanju mišljenja na Prijedlog odluke o izmjenama i dopuni Odluke o Stipendiji Grada Zagreba za učenike koji se obrazuju za medicinske sestre/tehničare opće njege

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o izmjenama i dopuni Odluke o Stipendiji Grada Zagreba za učenike koji se obrazuju za medicinske sestre/tehničare opće njege.

2. Ovaj će zaključak biti upućen Stručnoj službi gradonačelnika.


Ad. 8.  Zaključak o davanju mišljenja na Prijedlog odluke o izmjenama Odluke o Stipendiji Grada Zagreba za učenike i studente pripadnike romske nacionalne manjine

U raspravi sudjeluju: Milenko Arapović, Frane Knezović, Ratko Bedeković, Teodor Celakoski, Imran Srebreniković, Zvonimir Rukavina, Nevenka Lasić, Frane Barbarić, Igor Bočkaj, Ljerka Perešin, Željka Novak i Vladimir Markoš.

Član Vijeća Imran Srebreniković traži da mu se dostavi transkript ove točke dnevnog reda.
Predsjednik Vijeća Milenko Arapović odgovara da može doći preuzeti snimku sjednice.

Vijeće Gradske četvrti Novi Zagreb – istok većinom glasova (10 „za“, 3 „protiv“ i 4 „suzdržana“) donosi

Z A K L J U Č A K
o davanju mišljenja na Prijedlog odluke o izmjenama i dopuni Odluke o Stipendiji Grada Zagreba za učenike i studente pripadnike romske nacionalne manjine

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o izmjenama i dopuni Odluke o Stipendiji Grada Zagreba za učenike i studente pripadnike romske nacionalne manjine.

2. Ovaj će zaključak biti upućen Stručnoj službi gradonačelnika.


Ad. 9.  Zaključak o davanju mišljenja na Prijedlog odluke o izmjenama i dopuni Odluke o Stipendiji Grada Zagreba za učenike koji se obrazuju za deficitarna zanimanja za potrebe obrtništva

U raspravi sudjeluju: Milenko Arapović i Željka Novak.

Vijeće Gradske četvrti Novi Zagreb – istok većinom glasova (13 „za“, 3 „protiv“ i 1 „suzdržan“) donosi

Z A K L J U Č A K
o davanju mišljenja na Prijedlog odluke o izmjenama i dopuni Odluke o Stipendiji Grada Zagreba za učenike i studente koji se obrazuju za deficitarna zanimanja za potrebe obrtništva

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o izmjenama i dopuni Odluke o Stipendiji Grada Zagreba za učenike i studente koji se obrazuju za deficitarna zanimanja za potrebe obrtništva.

2. Ovaj će zaključak biti upućen Stručnoj službi gradonačelnika.

Ad. 10.  Zaključak o davanju mišljenja na Prijedlog odluke o izmjenama i dopunama Odluke o Stipendiji Grada Zagreba za učenike i studente slabijega socijalnog statusa

U raspravi sudjeluju: Milenko Arapović, Mirela Mikić Muha, Frane Barbarić, Željka Novak.

Vijeće Gradske četvrti Novi Zagreb – istok većinom glasova ( 12 „za“, 3 „protiv“ i 2 „suzdržana“) donosi

Z A K L J U Č A K
o davanju mišljenja na Prijedlog odluke o izmjenama i dopuni Odluke o Stipendiji Grada Zagreba za učenike i studente slabijeg socijalnog statusa

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o izmjenama i dopuni Odluke o Stipendiji Grada Zagreba za učenike i studente slabijeg socijalnog statusa.

2. Ovaj će zaključak biti upućen Stručnoj službi gradonačelnika.

Ad. 11.  Zaključak o davanju mišljenja na Prijedlog odluke o dopuni Odluke o Stipendiji Grada Zagreba za izvrsnost

U raspravi sudjeluju: Milenko Arapović, Igor Bočkaj

Vijeće Gradske četvrti Novi Zagreb – istok većinom glasova (13 „za“, 3 „protiv“ i 1 „suzdržan“) donosi 

Z A K L J U Č A K
o davanju mišljenja na Prijedlog odluke o izmjenama i dopuni Odluke o Stipendiji Grada Zagreba za izvrsnost

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o izmjenama i dopuni Odluke o Stipendiji Grada Zagreba za izvrsnost.

2. Ovaj će zaključak biti upućen Stručnoj službi gradonačelnika.

Ad. 12.  Zaključak o ugradnji klime u crkvu u Jakuševcu s pozicije kapitalnih investicija

Izvjestitelj: Milenko Arapović

Vijeće Gradske četvrti Novi Zagreb – istok većinom glasova (12 „za“ i 5 „suzdržana“) donosi

Z A K L J U Č A K
o prijedlogu utroška sredstava iz Financijskog plana
Gradske četvrti Novi Zagreb – istok za 2019.

1. Vijeće Gradske četvrti Novi Zagreb – istok je u Planu komunalnih aktivnosti za 2019. predvidjelo 250.000,00 kn koje bi utrošilo na kapitalne donacije neprofitnim organizacijama.

2. Vijeće predlaže da se dio navedenih sredstava namijeni ugradnji klima uređaja u crkvu u Jakuševcu, prema ponudi 2/2019 Grđan, u iznosu od 69.546,25 kn sa PDV-o.

3. Ovaj Zaključak bit će upućen Gradskom uredu za mjesnu samoupravu.


Ad. 13.  Nabava uređaja za mjerenje dioksina u zraku

U raspravi sudjeluju: Milenko Arapović, Mirela Mikić Muha, Zvonimir Rukavina.

Vijeće Gradske četvrti Novi Zagreb – istok jednoglasno (17 „za“) donosi

Z A K L J U Č A K
o inicijativi za poboljšanje sustava praćenja kvalitete zraka
na području Gradske četvrti Novi Zagreb - istok


1. Vijeće Gradske četvrti Novi Zagreb – istok raspravljalo je o potrebi i mogućnostima poboljšanja sustava praćenja kvalitete zraka te odlučilo ponoviti svoj zahtjev za postavljanjem najmanje jedne dodatne mjerne postaje i njenim uvezivanjem u Eko kartu Grada Zagreba.

1. Vijeće je također odlučilo od Nastavnog zavoda za javno zdravstvo „Dr. Andrija Štampar“ zatražiti žurnu nabavu mjernog uređaja za praćenje dioksina u zraku. 

1. Ovaj će zaključak biti upućen Ministarstvu zaštite okoliša i energetike, Gradskom uredu za gospodarstvo, energetiku i zaštitu okoliša, Nastavnom zavodu za javno zdravstvo „Dr. Andrija Štampar“ i Gradskom uredu za mjesnu samoupravu.

Ad. 14. Pitanja, prijedlozi i obavijesti

Članica Vijeća Renata Bedeković predaje na uvid odgovor Ministarstva financija, Uskoka. Ističe da su svi vidjeli što je na javnim mrežama bilo objavljeno od strane članice Vijeća Mirele Mikić Muha. Ovim odgovorom udruga Eko Tišina dobila je pozitivno mišljenje, nije u ničemu sudjelovala niti je kriva.

Predsjednik Vijeća Milenko Arapović zahvaljuje te poziva zainteresirane vijećnike da izvrše uvid u dokument.

Član Vijeća Igor Bočkaj izvještava da je održana sjednica Odbora za branitelje i socijalnu skrb i zdravstvo. Usmeno informira o donesenim zaključcima. Ambulanta Travno predlaže da na idućoj sjednici Vijeća podržimo prijedlog Mjesnog odbora Travno. Također predlaže da podržimo inicijativu Mjesnog odbora Sopot za izgradnju spomen parka braniteljima. te inicijativu odbora jer cijelo vrijeme gasimo i poduzimamo neke vatrogasne mjere o dioksinima, mjernim stanicama. Napominje da stalno govorimo o nekakvim posljedicama, a o uzroku gdje smo mi glavni kao Vijeće Gradske četvrti Novi Zagreb – istok na čijem je području taj cijeli uzrok dioksina i zagađenja nigdje nikakvog rješenja ne vidi u vezi tog smeća. Zapisnik kada bude gotov će se dostaviti svim vijećnicima, a radna grupa je predložila inicijativu i neka konkretna rješenja. Nadamo se da će vijeće podržati održavanje tribine o upoznavanju o mogućim rješenjima koja postoje. Moli da se zapisnici od svih radnih skupina dostavljaju svim članovima, Vijeća jer to bi olakšalo kasnije rasprave.

Član Vijeća Imran Srebreniković informira članove vijeća da je bio na razgovoru kod ravnatelja XIII. gimnazije Želimira Čečure vezano uz održavanje tribine Ovisnost kod mladih, koju je radna grupa osmislila. Ravnatelj je podržao održavanje tribine te molio da Vijeće Gradske četvrti uputi prema školi dopis u kojem bi se navelo da su osigurani predavači. Radna grupa će organizirati i predložiti predavače, a kolega Rukavina se ponudio pomoći u organizaciji.

Predsjednik Vijeća Milenko Arapović moli da dođe u ured te da se dopis napiše kako bi se mogao uputiti prema gimnaziji.

Članica vijeća Mirela Mikić Muha napominje da je Vijeće prošle i pretprošle  godine u devetom mjesecu na sjednici imalo načelnika VI. policijske postaje, a prije nekoliko mjeseci je razgovarano o tome da će ponovo biti pozvan. Napominje da ponavlja po četvrti puta te moli da joj se dostave dokumenti za parkove, a vezano za sufinanciranje Europske unije. Vijeće nije vidjelo nikakvu dokumentaciju te traži istu na uvid.

Predsjednik vijeća Milenko Arapović odgovara da nisu zaprimljeni dokumenti, te kad ih se zaprimi isti će biti dostavljeni. Informira prisutne da je bio kod gradonačelnika na sastanku s predsjednicima mjesnih odbora a vezano uz naplatu parkiranja. Zaključak sa sastanka je da se neće ništa poduzimati dok se ne dogovore mjesni odbori, gradske četvrti, Gradski ured za mjesnu samoupravu, Gradski ured za prostorno uređenje, izgradnju grada, graditeljstvo, komunalne poslove i promet, Odjel za promet. Također će za iduću sjednicu pokušati osigurati prisustvo policije, a za iduću komunalne redare.

Obzirom da više nije bilo pitanja niti prijedloga, predsjednik Vijeća zaključuje sjednicu u 18.10 sati.


Zapisnik izradila:
Tatjana Banek

KLASA: 026-03/19-001/91
URBROJ: 251-06-11-9/001-19-2
Zagreb, 17. rujna 2019.

